Diari Oficial de la Generalitat Valenciana


Sumari del DOGV 2336, del 01-09-1994 (1994/832292)

DECRET 175/1994, de 19 d'agost, del Govern Valencià, pel qual es crea l'Institut Universitari d'Estudis de la Dona a la Universitat de València i l'Institut Interuniversitari d'Economia Internacional a les Universitats de València, Alacant i Jaume I de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/08/19/175/dof/vci/html**

### Dades del document

Número de DOGV
:   2336

Data del DOGV
:   01-09-1994

Secció del DOGV
:   DISPOSICIONS GENERALS

Número del document
:   1994/832292


Data del document
:   19-08-1994

Organisme emissor
:   Conselleria de Educació i Ciència

Tipus de document
:   Decret

DECRET 175/1994, de 19 d'agost, del Govern Valencià, pel qual es crea l'Institut Universitari d'Estudis de la Dona a la Universitat de València i l'Institut Interuniversitari d'Economia Internacional a les Universitats de València, Alacant i Jaume I de Castelló. [94/5972]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en el seu article 35, que correspon a la Generalitat Valenciana la competència plena en la regulació i administració de l'ensenyament en tots els nivells i els graus, les modalitats i les especialitats, sense perjudici de les facultats que corresponen a l'estat en relació amb les universitats.  
El Reial Decret 2633/1985, de 20 de novembre, sobre traspàs de serveis de l'administració de l'estat a la Generalitat Valenciana en matèria d'universitats, estableix en l'annex I.B.2.a) que la Generalitat Valenciana assumeix la competència per a la creació, la supressió, l'adscripció i la integració dels instituts universitaris.  
El Consell Social de la Universitat de València, amb data 30 de setembre de 1993, acordà proposar a la Generalitat Valenciana autorització per a la creació de l'Institut d'Estudis de la Dona.   
Així mateix, amb data 1 de març de 1993, el Consell Social de la Universitat de València acordà proposar a la Generalitat Valenciana la creació de l'Institut Interuniversitari d'Economia Internacional. La creació d'aquest Institut va ser també acordada pel Consell de Participació Social de la Universitat Jaume I de Castelló i pel Consell Social de la Universitat d'Alacant.  
El Consell Interuniversitari de la Comunitat Valenciana, en la sessió de 29 de novembre de 1993, conegué les sol·licituds de la Universitat de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària a la Comunitat Valenciana.  
El Consell d'Universitats, en la sessió de 27 de maig de 1994, emeté un informe favorable amb relació a les propostes de creació d'instituts abans esmentades, segons disposa l'article 10.2 de la Llei Orgànica de Reforma Universitària.  
En virtut d'això, a proposta del conseller d'Educació i Ciència, i amb la deliberació prèvia del Govern Valencià, en la reunió del dia 19 d'agost de 1994,  
DECRETE:  
Article primer  
Es crea, com institut universitari propi de la Universitat de València, l'Institut d'Estudis de la Dona.  
Article segon  
Es crea, com institut interuniversitari, l'Institut Interuniversitari d'Economia Internacional, de les universitats d'Alacant, Jaume I de Castelló i de València.  
DISPOSICIONS FINALS  
Primera  
Es faculta el conseller d'Educació i Ciència per a dictar les disposicions necessàries per al desplegament i execució del que disposa aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
Valencia, 19 d'agost de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZáLEZ


Còpia Permalink ELI